Bagdad Cafe

Bagdad Cafe ose Out of Rosenheim në gjermanisht, është film gjerman i vitit 1987 me regji të Percy Adlon. Filmi u xhirua në Bagdad, California, një qytezë e braktisur në Shkretëtirën Mojave. Bazuar lirshëm në romanin e Carson McCullers Ballad of the Sad Café (1951), filmi përqendrohet në dy gra të cilat kohët e fundit janë ndarë nga burrat e tyre dhe miqësinë e lulëzuar që pason.

Përmbledhja
Turistët gjermanë Jasmin Münchgstettner (Sägebrecht) nga Rosenheim dhe burri i saj luftojnë ndërsa vozisin nëpër shkretëtirë. Ajo del nga makina dhe vazhdon rrugën e saj për ndalesën e kamionëve1, i cili drejtohet nga Brenda (Pounder), burri i vetë të cilit, pas një argumenti, së shpejti largohet gjithashtu. Jasmin merr një dhomë në motelin ngjitur. Fillimisht e dyshimtë për të huajin, Brenda përfundimisht miqësohet me Jasmin dhe e lejon asaj të punojë në kafene.

Kafeja vizitohet nga një shumëllojshmëri e karaktereve shumëngjyrëshe, duke përfshirë një piktor të çuditshëm të ish-Hollivudit (Palance) dhe një artist tërheqës tatuazhesh (Kaufmann). Djali i Brenda interpreton J. S. Bach në piano. Me një aftësi për tu empatizuar në heshtje me të gjithë që takohet në kafene, i ndihmuar nga një pasion për pastrimin dhe kryerjen e mashtrimeve magjike, Jasmin gradualisht transformon kafenenë dhe të gjithë njerëzit në të.

Luajtën
Marianne Sägebrecht - Jasmin Münchgstettner
C. C. H. Pounder - Brenda
Jack Palance - Rudi Cox
Christine Kaufmann - Debby
Monica Calhoun - Phyllis
Darron Flagg - Salomo
George Aguilar - Cahuenga
G. Smokey Campbell - Sal
Hans Stadlbauer - Herr Münchgstettner
Alan S. Craig - Eric
Apesanahkwat - Sheriff Arnie

Shënim
1 truck stop (ndalesë kamioni) është një zonë pranë një rruge të rëndësishme me një restorant, karburant dhe shërbime riparimi, ku klientët kryesorë janë drejtuesit e kamionëve që duan të hanë dhe pinë me çmim të lirë.

Kategoria:Filma 1987
Kategoria:Filma amerikanë
Kategoria:Filma gjermanë
Kategoria:Filma anglisht
Kategoria:Filma me regji të Percy Adlon